CELEX: 62009TN0244
Language: fi
Date: 2009-06-22 00:00:00
Title: Asia T-244/09: Kanne 22.6.2009 — Accenture Global Services v. SMHV — Silver Creek Properties (acsensa)

15.8.2009   
            
            
               FI
            
            
               Euroopan unionin virallinen lehti
            
            
               C 193/29
            
         Kanne 22.6.2009 — Accenture Global Services v. SMHV — Silver Creek Properties (acsensa)
   (Asia T-244/09)
   2009/C 193/46
   Kannekirjelmän kieli: englanti
   
      Asianosaiset
   
   
      Kantaja: Accenture Global Services GmbH (Shaffhausen, Sveitsi) (edustaja: asianajaja R. Niebel)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Silver Creek Properties SA (Panama, Panama)
   
      Vaatimukset
   
   
               —
            
            
               Sisämarkkinoiden harmonisointiviraston (tavaramerkit ja mallit) toisen valituslautakunnan 20.3.2009 asiassa R 802/2008-2 tekemä päätös on kumottava
            
         
               —
            
            
               Sisämarkkinoiden harmonisointiviraston (tavaramerkit ja mallit) tavaramerkkiosaston 25.3.2008 väitemenettelyssä N:o B 1019274 tekemä päätös on kumottava
            
         
               —
            
            
               Vastapuoli valituslautakunnassa on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: Vastapuoli valituslautakunnassa
   
      Haettu yhteisön tavaramerkki: Kuviomerkki ”acsensa” luokkiin 9, 35, 36, 38, 33, 41 ja 42 kuuluvia tavaroita ja palveluja varten
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Saksassa luokkiin 9, 16, 35, 36, 37, 41 ja 42 kuuluvia tavaroita ja palveluja varten rekisteröity sanamerkki ”ACCENTURE”; Saksassa luokkiin 9, 16, 35, 36, 37, 41 ja 42 kuuluvia tavaroita ja palveluja varten rekisteröity kuviomerkki ”accenture”; luokkiin 9, 16, 35, 36, 37, 41 ja 42 kuuluvia tavaroita ja palveluja varten yhteisön tavaramerkiksi rekisteröity sanamerkki ”ACCENTURE”; luokkiin 9, 16, 35, 36, 37, 41 ja 42 kuuluvia tavaroita ja palveluja varten yhteisön tavaramerkiksi rekisteröity kuviomerkki ”accenture”.
   
      Väiteosaston ratkaisu: Väitteen hylkääminen kokonaisuudessaan
   
      Valituslautakunnan ratkaisu: Valituksen hylkääminen
   
      Kanneperusteet: Neuvoston asetuksen 207/2009 8 artiklan 1 kohdan b alakohdan rikkominen, koska valituslautakunta on virheellisesti katsonut, että kyseessä olevien tavaramerkkien välillä ei ole sekaannusvaaraa; neuvoston asetuksen 207/2009 75 ja 76 artiklan rikkominen, koska valituslautakunta on virheellisesti jättänyt huomiotta kantajan esittämät tosiseikkoja koskevat toteamukset.